CELEX: 32007D0151
Language: fi
Date: 2007-03-06 00:00:00
Title: 2007/151/EY: Komission päätös, tehty 6 päivänä maaliskuuta 2007 , päätösten 94/741/EY ja 97/622/EY muuttamisesta jätteistä annetun Euroopan parlamentin ja neuvoston direktiivin 2006/12/EY sekä vaarallisista jätteistä annetun neuvoston direktiivin 91/689/ETY soveltamista koskeviin kertomuksiin liittyvien kyselylomakkeiden osalta (tiedoksiannettu numerolla K(2007) 634) (ETA:n kannalta merkityksellinen teksti )

7.3.2007   
            
            
               FI
            
            
               Euroopan unionin virallinen lehti
            
            
               L 67/7
            
         
      KOMISSION PÄÄTÖS,
   tehty 6 päivänä maaliskuuta 2007,
   päätösten 94/741/EY ja 97/622/EY muuttamisesta jätteistä annetun Euroopan parlamentin ja neuvoston direktiivin 2006/12/EY sekä vaarallisista jätteistä annetun neuvoston direktiivin 91/689/ETY soveltamista koskeviin kertomuksiin liittyvien kyselylomakkeiden osalta
   (tiedoksiannettu numerolla K(2007) 634)
   (ETA:n kannalta merkityksellinen teksti)
   (2007/151/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon jätteistä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY (1) ja erityisesti sen 16 artiklan ensimmäisen kohdan,
   ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY (2) ja erityisesti sen 8 artiklan 1 kohdan,
   sekä katsoo seuraavaa:
   
               (1)
            
            
               Direktiivin 2006/12/EY täytäntöönpanoa koskeva kertomus on laadittava tiettyjen jätealan direktiivien soveltamista jäsenvaltioissa koskeviin kertomuksiin liittyvistä kyselylomakkeista (neuvoston direktiivin 91/692/ETY täytäntöönpano) 24 päivänä lokakuuta 1994 tehdyssä komission päätöksessä 94/741/EY (3) esitetyn kyselylomakkeen perusteella.
            
         
               (2)
            
            
               Direktiivin 91/689/ETY täytäntöönpanoa koskeva kertomus on laadittava tiettyjen jätealan direktiivien soveltamista jäsenvaltioissa koskeviin kertomuksiin liittyvistä kyselylomakkeista (neuvoston direktiivin 91/692/ETY täytäntöönpano) 27 päivänä toukokuuta 1997 tehdyssä komission päätöksessä 97/622/EY (4) esitetyn kyselylomakkeen perusteella.
            
         
               (3)
            
            
               Jätetilastoista 25 päivänä marraskuuta 2002 annetussa Euroopan parlamentin ja neuvoston asetuksessa (EY) N:o 2150/2002 (5) luodaan säädöskehys jätteiden syntymistä ja hyödyntämistä sekä loppukäsittelyä koskevien yhteisön tilastojen tuottamiselle.
            
         
               (4)
            
            
               Yhteisön lainsäädäntöön sisältyvien jätetietoja koskevien raportointivelvoitteiden tarkastelu on osoittanut, että tietyt päätöksissä 94/741/EY ja 97/622/EY esitetyt raportointivelvoitteet sisältyvät myös asetukseen (EY) N:o 2150/2002 tai jätteiden siirrosta 14 päivänä kesäkuuta 2006 annettuun Euroopan parlamentin ja neuvoston asetukseen (EY) N:o 1013/2006 (6).
            
         
               (5)
            
            
               Jotta vältettäisiin päällekkäisyyksiä ja tarpeettomia hallinnollisia vaatimuksia, vaarallisia jätteitä ja muita jätteitä koskevat raportointivelvoitteet olisi poistettava päätöksestä 94/741/EY. Lisäksi termi ”talousjäte” olisi korvattava termillä ”kotitalous- ja samankaltaiset jätteet” päätöksen 94/741/EY yhdenmukaistamiseksi asetuksen (EY) N:o 2150/2002 kanssa.
            
         
               (6)
            
            
               Vastaavasti vaarallisia jätteitä koskeva raportointivelvoite olisi poistettava päätöksestä 97/622/EY.
            
         
               (7)
            
            
               Tämän vuoksi päätökset 94/741/EY ja 97/622/EY olisi muutettava vastaavasti.
            
         
               (8)
            
            
               Tässä päätöksessä säädetyt toimenpiteet ovat direktiivin 2006/12/EY 18 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 94/741/EY tämän päätöksen liitteen mukaisesti.
   2 artikla
   Muutetaan päätös 97/622/EY tämän päätöksen liitteen mukaisesti.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä maaliskuuta 2007.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EUVL L 114, 27.4.2006, s. 9.
   
      (2)  EYVL L 377, 31.12.1991, s. 20. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 166/2006 (EUVL L 33, 4.2.2006, s. 1).
   
      (3)  EYVL L 296, 17.11.1994, s. 42.
   
      (4)  EYVL L 256, 19.9.1997, s. 13.
   
      (5)  EYVL L 332, 9.12.2002, s. 1. Asetus sellaisena kuin se on viimeksi muutettuna asetuksella (EY) N:o 1893/2006 (EUVL L 393, 30.12.2006, s. 1).
   
      (6)  EUVL L 190, 12.7.2006, s. 1.
   
      LIITE
      Muutokset päätöksiin 94/741/EY ja 97/622/EY
      
                  A.
               
               
                  Muutetaan päätöksen 94/741/EY liitteessä toinen kyselylomake seuraavasti:
                  
                              1.
                           
                           
                              Korvataan kyselylomakkeen otsikko seuraavasti:
                              ”KYSELYLOMAKE
                              direktiivin 2006/12/EY osaksi kansallista lainsäädäntöä saattamista ja sen soveltamista koskevan jäsenvaltioiden kertomuksen laatimiseen tarkoitettu”.
                           
                        
                              2.
                           
                           
                              Korvataan kyselylomakkeen II jakson 4 kohta seuraavasti:
                              
                                          ”4.
                                       
                                       
                                          Ilmoittakaa seuraavat tiedot 7 artiklan 1 kohdan mukaisesti, jos niitä on saatavilla, ja täsmentäkää, jos on kyse arvioista:
                                          
                                                       
                                                   
                                                   
                                                      Kotitalous- ja samankaltaiset jätteet
                                                      (tonnia/vuosi)
                                                   
                                                
                                                      Tuotettujen jätteiden kokonaismäärä (1), josta
                                                   
                                                
                                                      kierrätettyjen jätteiden määrä (1):
                                                   
                                                   
                                                       
                                                   
                                                
                                                      poltettujen jätteiden määrä (1):
                                                   
                                                   
                                                       
                                                   
                                                
                                                      poltettujen jätteiden ja energian talteenoton määrä (1):
                                                   
                                                   
                                                       
                                                   
                                                
                                                      kaatopaikalle sijoitettujen jätteiden määrä (1):
                                                   
                                                   
                                                       
                                                   
                                                
                                                      muut käsittelytavat, täsmentäkää (1):
                                                   
                                                   
                                                       
                                                   
                                                
                                    
                        
            
                  B.
               
               
                  Poistetaan päätöksen 97/622/EY liitteessä olevan II jakson 11 kohdan d alakohdassa oleva ensimmäinen kyselylomake.
               
            
         (1)  Jäsenvaltiossa.”